امریکانین مرکزی قوه‌لر (CENTCOM) قوموتانی ژنرال جوزف وتل تورکیه ایله سوریه-نین منبیچ بؤلگه‌سیله علاقه‌لی الده ائدیلن یول خریطه‌سی چرچیوه‌سیندکی مسئولیت‌لرینه صادق اولدوق‌لارینی و حیاتا کئچیریلمه‌سی موضوع سوندا گؤزلدیک‌لری نقطه‌ده اولدوق‌لارینی ایره‌لی سوروب.
ژنرال وتل امریکا مودافعه ناظیرلیگیله (پنتاگون) تل کنفرانسلا علاقه ساخلایا‌راق اؤلکه‌سی‌نین اورتا دوغوداکی عملیات‌لارینی دیرلندیریب.
"آنادولو" خبر آژانسی نین موخبیری‌نین جمهور باشقانی سؤزچوسو ابراهیم کالین ین سراغا گونو وئردیگی بیاناتی خاطیرلادا‌راق "منبیچ یول خریطه‌سی 90 گون عرضینده حیاتا کئچیریلمه‌لی‌دیر، آنجاق هله اورتاق نظارت فعالیت‌لری بئله باشلاماییب. بو لنگیمه‌نین مسئولیت‌لی‌سی کیم‌دیر؟ تورکیه-می، امریکا می" سوا‌لی قارشی‌سیندا وتل بیلدیریب کی، هئچ کس مسئول دئییل. بو، راضیلاشمانین شرط‌لردن آسیلی تطبیق ائدیلمه‌سی‌دیر. بو موضوع دا ان باشین‌دان بری‌دیر آچیق اولدوق و ایرلیلییریک.
"کئچن مودت نظره آلیندیقدا امریکانین تورکیه ایله قبول ائتدیگی راضیلاشما چرچیوه‌سیندکی مسئولیت‌لرینه ده هله ده صادق اولدوغونو سؤیله‌یه بیلرسینیزمی؟" سوالینا ایسه وتل "قطعیت ایله راضیلاشمایا صادق اولدوغوموزو سؤیله‌یه بیلریم" دئییب.
